8 Go rata Modimo go ile ga dira gore bangwe ba tlogele ditiro tsa bone tsa maemo a a kwa godimo gore ba kgone go mo direla mo go oketsegileng. Ka sekai, akanya ka Ericka yo o nnang kwa United States yo e leng ngaka. Go na le gore a batle tiro ya maemo a a kwa godimo mo go tsa bongaka, o ne a nna mmulatsela wa ka metlha mme ene le monna wa gagwe ba ile ba direla kwa dinageng di le mmalwa. A re: “Maitemogelo a mantsi a re nnileng le one fa re direla kwa dinageng tse dingwe le ditsala tse re nnileng le tsone di dirile gore re itumele fela thata. Ke sa ntse ke le ngaka, mme gone, go tlhoma mogopolo mo go thuseng batho gore ba nne le kamano e e molemo le Modimo le go thusa phuthego ka dilo tse e di tlhokang go dira gore ke itumele e bile ke kgotsofale.”